**Jūrmalas domes**

**jaunatnes lietu konsultatīvās komisijas**

**SĒDES PROTOKOLS**

# **2025. gada 25. martā Nr. 4.1.1.-10/25/1**

Otrdiena

Jūrmalā, Mazā Nometņu ielā 1

# **Sēde sasaukta plkst. 15:00**

# **Sēde atklāta plkst. 15:00**

**Sēdi vada:**

Komisijas priekšsēdētāja Solvita Vigule

# **Sēdi protokolē:**

Attīstības pārvaldes Stratēģiskās plānošanas nodaļas Sandra Aleksandra Lode

Jaunatnes iniciatīvu centra jaunatnes darbiniece

|  |
| --- |
| Andreta Markūne (aizvieto R. Orlovu) Ivita Salmane, Irēna Kausiniece, Evija Majore, Jānis Rāfelds, Ingrīda Misūna, Laine Sila, Linda Pūdāne, Luka Pēteris Blūms, Toms Bautra, Zanda Riteniece |

**Sēdē piedalās komisijas locekļi:**

|  |
| --- |
| Raivis Balodis, Valdis Garoza, Jekaterina Milberga, Agnese Miltiņa |

**Sēdē nepiedalās komisijas locekļi:**

**Sēdē piedalās:**

|  |
| --- |
| Persona 1, Persona 2 |

# 

**Darba kārtība:**

1. plānotās izmaiņas konkursa "Jūrmalas jauniešu Gada balva" kārtībā;
2. Jūrmalas digitālā darba ar jaunatni plāns 2025.gadam;
3. par Jūrmalas jauniešu projektu konkursu 2025.

**Solvita Vigule** uzrunā klātesošos un iepazīstina ar darba kārtību.

1. **Plānotās izmaiņas konkursa "Jūrmalas jauniešu Gada balva" kārtībā**

**Solvita Vigule** pastāsta par Gada balvas atskatu un par plānotām izmaiņām konkursa nolikumā.

*Komentāri:*

**Persona 1:** “Es piekrītu, ka vērtēšanas kritēriju izdalīšana pieteikuma anketā nominācijai “Gada jaunietis” ir vajadzīga. Tagad tur bija viens jautājums un man bija jādomā, kā pareizāk visu salikt, lai Komisija varētu pieteikumu izvērtēt. Beigās man bija trīs atsevišķi pieteikumi, jo iesniegtā atbilde pārsniedza anketas vārdu limitu.”

**Solvita Vigule**: “Jā, līdz šim bija jāapraksta tikai pamatojums, kāpēc kandidāts atbilst nominācijai.”

**Laine Sila:** “Jā, būt labi beigt apbalvošanu ar galveno konkursa nomināciju “Gada jaunietis”, jo mani izsauca uz skatuves pašā sākumā un man likās, ka viss notiek pārāk ātri.”

**Persona 1:** “Nepiekrītu ieteikumam atgriezt stikla balvas, jo uzdrukātie burti no stikla lūp nost.”

**Zanda Riteniece**: “Tas ir tāds mulsinošs laiks, 24 stundas balsošanai, jo ne visi varētu ienākt tajā laikā *Instagram.*”

**Solvita Vigule**: “Tāds laks ir, jo tik ilgi ir redzams  *Instagram* *story*.”

**Zanda Riteniece**: “Kāpēc jūs negribat ielikt *Google* saiti, piemēram, kur var balsot.”

**Solvita Vigule**: “Tas arī ir iespējams. Kā jums, jaunieši, liekas ērtāk?”

**Persona 1:** “Varbūt varētu ielikt paša *Instagram* ierakstā balsošanu?”

**Luka Pēteris Blūms:** “Vai tā var?”

**Persona 1:** “Es redzēju, ka kāds ir licis.”

**Zanda Riteniece**: “Jā, tā var izdarīt.”

**Persona 1:** “Tad tev nav jāšķirsta *Instagram story*, bet visi ieraksti ir redzami un tu vari nobalsot.”

**Solvita Vigule**: “Sanāk, ka katrai nominācijai ir savs ieraksts un balsojums.”

**Zanda Riteniece**: “Jā, balsojums ir apakšā, kā “poll”.”

**Solvita Vigule**: “Tad 24 stundas balsošanai būtu par maz?”

**Luka Pēteris Blūms un Persona 1:** “Jā.”

**Linda Pūdāne:** “Var izvērtēt arī linka izmantošanu. Būtu kāda vietne, kur varētu nobalsot, reģistrējoties. Tas būtu sarežģītāk, bet būtu iespējams visur izsludināt. Jautājam gan jauniešiem, gan pieaugušiem par sociālo tīklu izmantošanu, paradumi ir ļoti dažādi un grūti sasniegt visas auditorijas.”

**Laine Sila:** “Tas būtu ērti.”

**Evija Majore:** “Kādā veidā balso par jauniešu galvaspilsētu?”

**Solvita Vigule**: “Tur bija kāda vietne, kur varēja ieiet un nobalsot.”

**Evija Majore:** “Bet tur varēja vienu reizi.”

**Sandra Aleksandra Lode:** “Es atceros, kad balsoju, tad vajadzēja autorizēties caur e-pastu vai sociāliem tīkliem.”

**Persona 1:** “Būtu arī labi zināt, kurš ir komisijā.”

**Solvita Vigule:** “Jā, to mēs varēsim izdarīt.”

**Zanda Riteniece:** “Nolikumā ir norādīti komisijas locekļu amati?”

**Solvita Vigule:** “Nolikumā nav. Izpilddirektora rīkojums nosaka, kurš ir darba grupā. Piekrītu, ka vairāk jārunā par vērtēšanas procesu un par to, kas ir komisijā. ”

**Linda Pūdāne:** “Vel ir jautājums par Gada balvas norisi, jo tā mums notiek februāra beigās vai marta sākumā, vai nav par vēlu? Jo no otas puses skatoties, tad janvārī un februārī katru nedēļu pasniedz balvu kādā citā jomā. Protams, mums ir nepieciešams laiks, lai izsludinātu, izvērtētu pieteikumus, vai mēs sākam jau decembrī?”

**Irēna Kausiniece:** “Vai kādam bija iebildumi, man liekas, ir labs laiks.”

1. **Jūrmalas digitālā darba ar jaunatni plāns 2025.gadam**

**Linda Pūdāne** prezentē Jūrmalas digitāla darba ar jaunatni plānu 2025. gadam un plānotām aktivitātēm un pasākumiem.

*Komentāri:*

**Toms Bautra**: “Kā notiks pieteikšana mediju skolai vasarā?”

**Linda Pūdāne:** “Mēs izsludināsim pieteikšanos caur Jūrmalas mājaslapu. Pieteikuma veidlapā jautāsim arī par katra motivāciju, jo ir pieredze, ka nometnēm piesaka vecāki un jauniešiem nav interese piedalīties nometnes aktivitātēs. Šajā gadījumā arī mums ir cilvēku skaita ierobežojums – 15 pamata jaunieši visai mediju skolai un katrai no meistarklasēm būs vakantas 5 vietas. Ja kādam interesē kāda noteikta tēma, tad viņš var nākt tikai uz to. Rudenī būs skolu forums un arī iesim uz skolām.”

**Solvita Vigule:** “Katra skola radīs savu digitālu vēstnieku. Ja atceraties, tad projekta pirmsākumos mums bija ideja par vēstnieka hologrammu, bet mēs pārgājām uz mazāk ambiciozu ideju, kur katra skola izveidos fotogrāfiju vai mākslas darbu, kuru varēs atdzīvināt ar speciālu mobilo aplikāciju, šis klipiņš stāstīs par jauniešu iespējām un būs pilnībā pašu jauniešu radīts.”

**Linda Pūdāne:** “Galvenā projekta ideja ir tāda, ka mēs attīstām jauniešu digitālas prasmes, jaunietis ir tas, kurš praktiski var izmēģināt un izmantot iepirktās tehnikas, saprast kā tās darbojas un zināt, ka tās var rezervēt un izmantot ārpus JIC. Cerēsim uz jauniešu aktīvu pieteikšanos.”

**Andreta Markūne:** “Kā ir ar jauniešiem, kuriem ir interese tehnoloģiju sfērā?”

**Linda Pūdāne:** “Tajā saturā, ko mēs izstrādāsim, ir daudz tehnisko iemaņu pilnveides aktivitātes – video montēšana vai mediju satura veidošana ar 3D brillēm, vai grafiskais saturs. Būs daudz praktiskas darbošanās. Neformālā izglītība paredz, ka mēs mācāmies darot. Piemēram, kalendāra platformas izveidošanas procesā, runāsim par programmēšanu, kā šis saturs nonāk mājaslapā u.tml..”

**Ingrīda Misūna:** “Jums arī ir noteikts cilvēku skaits, cik plānojat sasniegt?”

**Linda Pūdāne:** “Katrai aktivitātei mums ir plānotais jauniešu skaits, kas mums ir jāsasniedz. Attiecīgi arī tiek rēķinātas izmaksas.”

**Ingrīda Misūna:** “Jaunietis var piedalīties vairākās aktivitātēs vai tikai vienā?”

**Linda Pūdāne:** “Vairākās aktivitātēs. Mums ir jāsasniedz unikālie jaunieši (pirmo reizi piedalās aktivitātē), kas ir 200. Tas nav daudz, ejot uz skolām to varētu sasniegt. Mums ir arī mērķa daudzums katrai aktivitātei, ko vēlamies sasniegt. Kopīgais jauniešu skaits attiecīgi ir liels.”

**Ingrīda Misūna:** “Projektu pāraudz CFLA?”

**Linda Pūdāne:** “Jā.”

**Ingrīda Misūna:** “Tad arī prasīs personas kodus.”

**Solvita Vigule:** “Jā. Ja pie kāda no jums vēršas vecāki ar neizpratni par to, ka jauniešu centrs ievāc kādus personas datus, tad šis mums šogad ir jādara. Likumiskam pārstāvim būs jāparaksta atļauja par piedalīšanos projekta aktivitātē, bet tikai vienu reizi. Variet informēt, ka tā ir CFLA prasība.”

**Linda Pūdāne:** “Katram jaunietim tiek piešķirts identifikācijas kods un mēs varēsim piesekot, vai ir sasniegts vajadzīgais cilvēku skaits. Projekta uzstādījums ir, ka jāsasniedz jauniešus ar ierobežotām iespējām un anketas beigās ir uzskaitītas šīs iespējas, būs jāatzīmē vai jaunietis atbilst kādai vai nē, bet konkrēti nekas nav jāraksta. Par to arī kāds varētu būt neapmierināts, jo tie tomēr ir sensitīvi dati.”

**Ivita Salmane:** “Kā ir ar jauniešiem, kuri vecāki par 18 gadiem?”

**Linda Pūdāne:** “Mēs uzrunājam jauniešus līdz 25 gadiem. Mēs arī grupu nedalām pēc vecuma, vienīgi aktivitātes vadītājam varbūt būs izaicinājums strādāt ar tādu jauktu grupu. Mēs izsludinām visur, diemžēl šī vecuma grupa ir grūti sasniedzama. Bet ir jaunieši, ko mēs satiekam centrā un stāstām par šo iespēju un viņiem interesē noteiktas tēmas. Personīgi arī uzrunājam un, ja kādu satiekat, padalieties ar šīm iespējām.”

1. **Par Jūrmalas jauniešu projektu konkursu 2025**

**Solvita Vigule** pastāsta par plānotam izmaiņām jauniešu projektu konkursā.

*Komentāri:*

**Persona 1:** “Tagad jaunietis var īstenot vienu projektu?”

**Solvita Vigule:** “Jā”

**Linda Pūdāne:** “Visā laikā, kamēr raksta projektu, es esmu pieejama konsultācijām. Jaunieši arī nāk individuāli un kopā varam arī izrēķināt budžetu. Atbalsts ir pieejams, pagājušā gadā bija skolas, kuras mani aicināja pastāstīt par projektu rakstīšanu. Es domāju, ka šogad būs vairāk pieteikumu, jo tomēr tagad ir 500 EUR finansējums vienam projektam.”

**Solvita Vigule:** “Šogad mēs vairāk skatīsimies uz projekta oriģinalitāti, tas arī līdz šim bija vērtēšanas kritērijs, bet iepriekšējā gadā pie mums nonāca informācija, ka kāds pārkopē projektu no citiem gadiem un tas nav korekti.”

**Persona 1:** “Man ir šis rakstīšanas klubiņš, ko iepriekš iesniedzu konkursā, tad es nevaru pieteikties?”

**Solvita Vigule:** “Mērķis Tev jau šogad būs cits. Jūs jau izveidojāt un tagad, piemēram, pilnveidosiet.”

**Evija Majore:** “Brīnišķīgi, ka šī summa palielinājās. Es atceros, kā tas pa solītim gājis un pēdējos gadus skatoties uz citam pašvaldību summām jauniešu projektu konkursos, tad likās vai tiešām nav iespēju palielināt summu pie mums. Mēs sākām ar 100 EUR vienam projektam.”

**Linda Pūdāne:** “Mēs arī jautājam jauniešiem, ja būtu lielāks finansējums, ko savādāk darītu un tiem, kas norādīja, ka ar 200 EUR nepietiek, mudinājām to rakstīt atskaitēs, lai šī iniciatīva nāktu no viņiem. Šis projekts ir iespēja izmēģināt, kā kaut ko organizēt un plānot. Ar 500 EUR ir arī lielāka atbildība.”

**Linda Pūdāne:** “Mums jaunieši sāk prasīt par vasaras nodarbinātību, vai ir kāda aktuāla informācija?”

**Andreta Markūne:** “Darba devēji piesakās un aicinu arī pašus jauniešus iet pie darba devējiem un jautāt par darba iespējām. Jo vislabākā sadarbība ir tad, kad ar darba dēvēju ir jau iepriekšēja vienošanās, nevis pēc tam pieteikties, kad pie viņa ir rinda. Laicīgi ir jāsaprot, ko vēlas darīt jaunietis un arī nākt un jautāt par darba iespējām. Jauniešu pieteikšanās sāksies maijā, var no 15 gadiem.”

**Ivita Salmane:** “11. aprīlī būs arī vakanču gadatirgus, līdz plkst. 16.00. Jūs varat paspēt?”

**Laine Sila:** “Ir jāskatās, līdz cikiem stundas, jo ir tās, kuras beidzas tikai plkst. 15.30.”

**Ivita Salmane:** “Varbūt būtu vērts pagarināt?”

**Laine Sila:** “Jā, piemēram, līdz 17.00.”

**Ivita Salmane:** “Es noskaidrošu, vai mēs varētu pagarināt to laiku.”

*Nobeigums*

**Solvita Vigule** noslēdz sēdi.

Sēde noslēgta plkst. 16.30

Sēdi vadīja S. Vigule

Sēdi protokolēja S.A. Lode

2025.gada 25. martā